Карл Микел
Втора ода за Чеховски

Превод от немски: Венцеслав Константинов, —

chitanka.info

И за живите

Все пак ще трябва

Да се каже: Хубаво е

Че Този беше на Земята.

Вярваш ли в мира?

Ще изрека

По-добре веднага и за тебе:

Хубаво е, че го има.

За твоя слава

В най-високи тонове

Четири слова със „е“:

Той яде, пие, пише и ебе —

Когато през прозореца

Побягнат

Един и половина такта

Той има цялата

Спореща със себе си пиеса

Здраво я държи

Макар ставите му да треперят

И душата да пърполи

А нашите приятели

Които си заминаха —

Тук е Северно сияние

Там е Южен кръст —

Дали е другаде

По-друго?

Дали пък тук

По-друго е от другаде?

Все

Общата всеобща криза

На потъващия кораб

Потъващите кораби

Да съзерцаваш —

Да! Но за това

Да страдаш, виждай само половината

Човеци Симетрично:

Пръскай семето си

Казах; няколко години, и

Синовете ми

Ще се застрелват един-друг

1977

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.